stanford-oval/wikipedia huggingface dataset:
השביט הגדול של ינואר 1910

| --- | --- |

השביט הגדול של ינואר 1910, שביט אור-היום או  C/1910 A1, צילום מצפה הכוכבים לוול
 כוכב האם
 כוכב אם:  השמש
 מידע כללי
 סוג:  שביט
 שמות חלופיים:  C/1910 A1, שביט אור-היום (Daylight Comet)
 תאריך גילוי:  12 בינואר 1910
 מגלה:  צופים רבים
 מקום גילוי:  טרנסוואל, דרום אפריקה
 מאפיינים מסלוליים
 פריאפסיד:  19292000 ק"מ (0.12896 AU)
 ציר חצי-ראשי:  440~ יחידות אסטרונומיות ק"מ
 אקסצנטריות:  0.99978
 זמן הקפה:  9200~ שנה ימים
 נטיית מסלול:  138.78°
השביט הגדול של ינואר 1910, שסומן רשמית C/1910 A1, ולעיתים מכונה שביט אור-היום (Daylight Comet), היה שביט גדול שהופיע בינואר 1910. השביט היה גלוי לעין בלתי מזוינת כאשר הבחינו בו לראשונה, ואנשים רבים "גילו" אותו באופן עצמאי. בשיא בהירותו, הוא היה בהיר מכוכב הלכת נוגה, וייתכן שהיה השביט הבהיר ביותר במאה ה-20.
גילוי

ב-17 בדצמבר 1909 השביט הגיע לניגו שמש במרחק של מעלה אחת מהשמש, כשהוא עדיין היה במרחק של כיחידה אסטרונומית אחת מהשמש. בינואר 1910 התבהר השביט באופן פתאומי למדי, ונראה בתחילה מחצי הכדור הדרומי בלבד. "בעוד שאנשים רבים תבעו לעצמם את התואר 'מגלה השביט', ככל הנראה הראשונים לזהותו היו כורי יהלומים מטרנסוואל, דרום אפריקה, לפני עלות השחר ב-12 בינואר 1910. השביט היה אז אובייקט בולט לעין בלתי מזוינת, עם בהירות נראית 1- ונטייה של 29- (כלומר, שנצפה באופן מיטבי מחצי הכדור הדרומי).
האסטרונום הסקוטי רוברט אינס היה הראשון לחקור את השביט ב-17 בינואר. זאת הודות להודעה שקיבל יומיים קודם מעורך עיתון ביוהנסבורג.
השביט הגיע לפריהליון ב-17 בינואר, ובאותו זמן הוא נראה באור יום בעין בלתי מזוינת, בבהירות נראית 5-. הוא הגיע לניגוד שמש בפעם השנייה ב-18 בינואר 1910. ב-20 בינואר החל השביט להראות בשמי הערב לצופים מחצי הכדור הצפוני, כשהוא הולך ומצפין. השביט היה בהיר יותר מנוגה, וניתן היה להבחי בזנב באורך של כ-10 מעלות, אף על פי שהשמיים היו עדיין מוארים בשאריות של אור השמש. בסוף ינואר ובתחילת פברואר הגיע השביט למלוא תפארתו. בשלב זה הוא היה ממוקם בין קבוצות הכוכבים דלי ופגסוס. הילת השביט נראתה בבירור כאובייקט ערפילי בבהירות 3, וזנב השביט היה בהיר, ארוך מאוד (כ-50 מעלות) ומעט מעוקל.
שביט האלי ושביט אור-היום

בשנת 1910 נרשמה התעניינות תקשורתית ניכרת לקראת שובו של שביט האלי, שהיה צפוי להגיע לפריהליון ב-20 באפריל. הופעתו של שביט אור-היום מספר חודשים קודם לכן באה בהפתעה, ועשתה רושם חזק ביותר על הציבור, שהמתין להגעתו של האלי. כאשר האלי חזר שוב ב-1986, אנשים מבוגרים רבים דיווחו על כך שראו אותו ב-1910, כשהם מתייחסים למעשה להופעתו של שביט אור-היום.
בשל "שגיאה טלפונית", השביט כונה בתחילה "השביט של דרייק". לאחר שהשגיאה התגלתה, הוא כונה בעיתונות "שביט אור היום", מכיוון שהגילוי לא נזקף לזכותו של איש.
בהלה

עיתונים בערים שונות דיווחו על אנשים שנבהלו מהופעת השביט. המורנינג-פוסט מקמדן, ניו ג'רזי, דיווח כי בהלה דומה התעוררה בעברו כאשר הופיעו שביטים. רבים בקוריאה חשבו שהשביט יהרוג את כולם. חלקם הפסיקו ללכת לעבודה, ורק אכלו ושתו וחיכו לסוף העולם.
ראו גם

שביט גדול
הערות שוליים

1 2  Horizons output. "Barycentric Osculating Orbital Elements for Comet C/1910 A1 (Great January comet)". נבדק ב-2021-09-06. (Solution using the Solar System Barycenter. Ephemeris Type:Elements and Center:@0)
↑  Moore, P. (2007), Space: The First 50 Years, New York: Sterling, p. 178, ISBN 978-1-4027-5208-7.
1 2  John W. Bortle, The Great Daylight Comet of 1910, Sky & Telescope, ‏January 13, 2010
↑  C/1910 A1 solar conjunction on 18 Jan 1910, Horizons output.
↑  Bottle, J., THE BRIGHT-COMET CHRONICLES, harvard.edu
↑  Burnham, R.; Levy, D. (2000), Great Comets, New York: Cambridge University Press, p. 184, ISBN 0-521-64600-6.
↑  "Not Much is Known of Daylight Comet. Greenwich Astronomer Thinks It Has Never Been Seen Before and May Never Be Again". New York Times. 30 בינואר 1910. נבדק ב-2009-11-14. Outside politics the recently discovered daylight comet has been the chief topic of the week in England. It appears that the name of "Drake's comet", by which it has been generally known here, was given by mistake owing to a telephonic error, and it now goes by the name of the daylight or sunset comet. {{cite news}}:  (עזרה)
↑  The Baltimore Sun (Baltimore, Maryland) 23 Apr 1910, Sat Page 1
↑  The Morning Post (Camden, New Jersey) 11 May 1910, Wed Page 6
↑  "Daylight comet of 1910 portends end of Korean dynasty". koreatimes (באנגלית). 2019-11-10. נבדק ב-2021-10-29.
הקטקומבות היהודיות בוונוסה

| --- | --- |

 מיקום
 מדינה:  איטליה 
 קואורדינטות:  40°58′44″N 15°50′23″E﻿ / ﻿40.978856°N 15.839815°E﻿ / 40.978856; 15.839815
  (למפת בזיליקטה מוגדלת) פוטנצה מטרה מלפי פיסטיצ'י פוליקורו לאוריה פוליה קמפניה קלבריה הים הטירני  מפרץ טאראנטו הקטקומבות היהודיות בוונוסה(למפת בזיליקטה רגילה) פוטנצה מטרה מלפי פיסטיצ'י פוליקורו לאוריה פוליה קמפניה קלבריה הים הטירני  מפרץ טאראנטו הקטקומבות היהודיות בוונוסה
 
מנורת שבעת הקנים מצוירת על קיר קטקומבה בוונוסה
תרשים של מתחם הקטקמובות
הקטקומבות היהודיות בוונוסה הן מערכת של קטקומבות שהתגלו בשנת 1853 בגבעה הקרויה "מדלנה" (Maddalena), כשני ק"מ צפונית לעיר וֶנוֹסָה (Venosa) שבנפת פוטנצה, בצפון מחוז בזיליקטה, איטליה. הקטקומבות הפכו לנושא מחקר שיטתי מאז שנות השבעים של המאה העשרים הודות למחקריו הארכאולוגיים והאפיגרפיים של צ'זרה קולפמינה.
הן זוהו ברובן כקטקומבות של נפטרים יהודים ומקצתן כקטקומבות של נפטרים נוצרים. מספר הקטקומבות נאמד במאות אחדות. רוחב הפרוזדורים מגיע עד לשני מטרים, יותר מהמקובל במערכות דומות ברומא. הכתובות על הקברות הן בלטינית או ביוונית וכן בעברית. ברוב המקרים השפה אינה תקנית.
מעריכים כי הקטקומבות הן משתי תקופות: חלקן מתוארכות בין המאה ה-4 והמאה ה-6 וחלקן משויך לתקופה מאוחרת יותר – המאה ה-8 והמאה ה-9. במצבות המאוחרות נעשה שימוש במניין לחורבן הבית ובשתים מהן נוסף גם המניין לבריאת העולם.
העיר וֶנוֹסָה שוכנת ליד ויה אפיה, הדרך הראשית מדרום איטליה לעיר הבירה רומא. המקום היה נוח להתיישבות יהודים. לפי המצבות הם עסקו ברפואה, במסחר ובמלאכה. במצבות מופיעים ציורים של מנורת שבעת הקנים, אתרוג, לולב ועקידת יצחק.
דוגמה לאחת הכתובות:
"מקום מנוחתו של ביתא, בנו של פאוסטינוס. שלום לנשמתו. תהא נשמתו צרורה בצרור החיים".
כתובת נוספת: "המצבה של סקונדינוס בנם של פרסביטרוס ומטרינה, בן שמונים שנה".
גלריה

ציור מהמאה ה-19 של פתחי הקטקומבות בוֶנוֹסָה
מקומות קבורה חצובים לרוחב בתוך גומחה אחת גדולה, משפחתית
סימני החציבה באבן הטוף - בצד כתובת חרותה בלטינית
קבר ומעליו ציור מנורה וכתובות בשפות אחדות
ראו גם

קטקומבות יהודיות ברומא
הערות שוליים

↑  atti del iv congresso internazionale degli orientalisti, עמודים 271—319.
הרי רוקפלר

| --- | --- |

מפת חצי האי אדוארד השביעי.   הרי רוקפלר מצויים בקצה השמאלי התחתון של המפה
 מידע כללי
 מיקום:  אזור הברית האנטארקטית,
 קואורדינטות:  78°S 155°W﻿ / ﻿78°S 155°W﻿ / -78; -155
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהרי רוקפלר(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהרי רוקפלר
 
הרי רוקפלר (באנגלית: Rockefeller Mountains) הם קבוצה של רכס הרים, מצוקים ופסגות גרניט נמוכים, המכוסים שלג, בחצי האי אדוארד השביעי, ב ארץ מרי בירד, שבאנטארקטיקה.
הרכס ממוקם 30 קילומטרים מדרום - דרום מערב להרי אלכסנדרה.
היסטוריה > גילוי הרכס

הרכס התגלה על ידי משלחת ריצ'רד בירד לחקר אנטארקטיקה ב-27 בינואר 1929.
היסטוריה > מקור השם

שמו של הרכס ניתן לו על ידי ריצ'רד בירד.
הרכס נקרא על שמו של ג'ון ד. רוקפלר ג'וניור (.John D. Rockefeller, Jr) - שהיה פטרון המשלחת.
לקריאה נוספת

• Bruce P. Luyendyk, Douglas S. Wilson, Christine S. Siddoway, , American Geophysical Union, Geochemistry Geophysics Geosystems, Volume 4, Issue 10, https://doi.org/10.1029/2002GC000462
• PROF. R. N. RUDMOSE BROWN, , NATURE, No. 3752, SEPTEMBER 27, 1941, P 377
הערות שוליים

1 2 3 4 5 6  מידע גאוגרפי והיסטורי
הרי רוסון (אנטארקטיקה)

ערך זה עוסק ברכס הרים בשטח חסות רוס שבאנטארקטיקה. אם התכוונתם למשמעות אחרת, ראו .
| --- | --- |
אין תמונה חופשית
 מידע כללי
 מיקום:  אזור הברית האנטארקטית,
 רכס הרים:  הרי המלכה מוד 
 קואורדינטות:  86°40′00″S 155°00′00″W﻿ / ﻿86.6667°S 155°W﻿ / -86.6667; -155
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהרי רוסון(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהרי רוסון
 
הרי רוסון או הרי פרדריק רוסון (באנגלית: Rawson Mountains או Frederick H. Rawson Mountains) הם רכס הרים בהרי המלכה מוד, באזור חוף אמונדסן של שטח חסות רוס, שבאנטארקטיקה.
גאוגרפיה

צורת הרכס - חצי סהר.
ההרים ממוקמים בין מוצאם של הקרחונים אמונדסן וסקוט.
הגבוהים בהרי הרכס הם הר וייאט (שגובהו 2,930 מטרים מעל פני הים), והר ויבר (שגובהו 2,780 מטרים מעל פני הים).
גאוגרפיה > אתרים ברכס

ברכס מצויים:
הקרחונים קרחון אמונדסן, קרחון סקוט וקרחון פולטר, וההרים הר וייאט, הר ויבר, וילבר, הר ורלאוץ.
היסטוריה > גילוי ומיפוי ההרים

הראשונים שהגיעו אל ההרים, הייתה הקבוצה הגאולוגית של משלחת בירד לחקר אנטארקטיקה; הקבוצה, בהנהגתו של קווין בלקברן (Quin Blackburn), הגיעה אל ההרים בדצמבר 1934.
היסטוריה > מקור השם

ריצ'רד בירד נתן לרכס את שמו.
הרכס נקרא על שמו של פרדריק ה. רוסון (Frederick H. Rawson), בנקאי אמריקאי שנתן חסות למשלחות ריצ'רד בירד שנערכו בין השנים 1928–1930 ובין השנים 1933–1935.
הערות שוליים

↑  גאזט השמות האנטארקטיים הרשמי של ארצות הברית
1 2 3 4 5 6 7 8  מידע גאוגרפי והיסטורי
↑  לפי מקור אחר גובהו של ההר 2,743 מטרים מעל פני הים
↑  הר ואייט באתר הסקר הגאולוגי של ארצות הברית
↑  לפי מקור אחר גובהו של ההר 3,048 מטרים מעל פני הים
↑  הר ויבר באתר הסקר הגאולוגי של ארצות הברית
הרי רואן

| --- | --- |

 מידע כללי
 על שם:  רואן 
 גובה:  2,800 מ' 
 מיקום:  אזור הברית האנטארקטית,
 קואורדינטות:  69°10′00″S 70°53′00″W﻿ / ﻿69.166666666667°S 70.883333333333°W﻿ / -69.166666666667; -70.883333333333
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמההרי רואן(למפת חצי האי האנטארקטי רגילה) בסיס חנרל ברנרדו אוהיגינס ריקלמההרי רואן(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהרי רואן(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהרי רואן
 
הרי רואן (באנגלית: Rouen Mountains) הם רכס הרים נישא, בצפון האי אלכסנדר, שבאנטארקטיקה.
גובהו של הרכס ההרים 2,800 מטרים מעל פני הים (בהר פריז).
אורכו של רכס ההרים 60 קילומטרים בכיוון צפון-מערב - דרום-מזרח (בין הר באיון ל-רמת קייר ול-הר קופולה).
ברכס ההרים מצוייות כמה מהפסגות הגבוהות ביותר באי אלכסנדר (הפסגות הגבוהות ביותר האחרות מצויות ברכס דאגלס הסמוך.
היסטוריה > גילוי ומיפוי ההרים

ההרים מופו על ידי המשלחת הצרפתית הרביעית לאנטארקטיקה (שנערכה בין השנים 1908–1910), בפיקודו של ז'אן-באטיסט שארקו.
שארקו סבר שהקצה הדרומי של ההרים הוא הר פריז, ואולם מיפוי שנערך על ידי סקר שטחי חסות איי פוקלנד, בהתבסס על תצלומי אוויר שצולמו על ידי משלחת החקר האנטארקטית רון בין השנים 1947–1948, הראו כי רכס ההרים מתמשך לכיוון דרום-מזרח עד הר קופולה. אזור דרומי-מזרחי זה נסקר על ידי סקר שטחי חסות איי פוקלנד בשנת 1948, ומופה בהתבסס על תצלומי לוויין שצולמו על ידי ארצות הברית בין ינואר 1974 ופברואר 1975.
היסטוריה > מקור השם

שארקו קרא להרים "מסיב רואן" על שמה של העיר רואן שבצרפת.
לקריאה נוספת

• United States. Defense Mapping Agency. Hydrographic Center, , P 205
הערות שוליים

↑  גאזט השמות האנטארקטיים הרשמי של ארצות הברית
1 2 3 4 5 6 7 8 9  מידע גאוגרפי והיסטורי
הקורס

| --- | --- |

שרון, אנדראה וג'ים קור בהופעה, 2004
 מקום הקמה:  דאנדוק 
 תקופת הפעילות:  1990–2005 2015
 סוגה:  פופ רוק קלטי
 חברת תקליטים:  תקליטי 143 תקליטי לאוה תקליטי אטלנטיק וורנר מיוזיק גרופ תקליטי איסט ווסט תקליטי ריינו
 האתר הרשמי של הקורס
 פרופיל ב-IMDb
 חברים
 ג'ים קור שרון קור קרוליין קור אנדראה קור
 
הקורס (באנגלית: The Corrs) היא להקה אירית שסגנונה המוזיקלי מורכב משילוב בין מוזיקה קלטית, פולק רוק ופופ רוק. הלהקה צברה פופולריות בסוף שנות התשעים, ומאז אלבומיה נמכרו ביותר מ-30 מיליון עותקים.
חברי הלהקה

בלהקה אח ושלוש אחיות – ג'ים, שרון, קרוליין ואנדראה – שנולדו בדאנדוק, מחוז לאות', אירלנד. הוריהם הם המוזיקאים גרי וג'ין קור, בן נוסף האח הבכור ג'רארד נהרג מפגיעת רכב בגיל 3.
ג'ים קור (ג'יימס סטיוון איגנטיוס קור, נולד ב-31 ביולי 1964) – מנגן בגיטרה, קלידים (כולל פסנתר) ושר קולות ליווי.
שרון קור (שרון הלגה קור, נולדה ב-24 במרץ 1970) – מנגנת בכינור ושרה קולות ליווי.
קרוליין קור (קרוליין ג'ורג'ינה קור, נולדה ב-17 במרץ 1973) – מנגנת בתופים, בוראן, תוף מרים, כלי הקשה ופסנתר. שרה קולות ליווי.
אנדראה קור (אנדראה ג'יין קור, נולדה ב-17 במאי 1974) – הזמרת הראשית. מנגנת בחלילית אירית.
בסוף 1995, לפני תחילת סיבוב ההופעות העולמי הראשון שלהם, שני מוזיקאים נוספים הצטרפו ללהקה (אנת'וני דרנן בגיטרה חשמלית, וקית' דאפי בגיטרה בס). על אף ששני המוזיקאים הם חברי להקה, הם מקפידים לא להשתתף בכתיבת השירים ובסרטוני הפרומו של הלהקה. עם זאת, אנת'וני דרנן היה מפיק שותף לחלק משירי הלהקה.
משנת 2004, קרוליין כמעט ולא משתתפת בהופעות הלהקה, מכיוון שבזמן זה הייתה בהיריון, ולכן אחיו של קית' דאפי, ג'ייסון דאפי, מנגן בכלי הקשה במקומה, יחד עם קיאראן קיאלי על אקורדיון וקלידים. על אף שג'ים וקרוליין הם היחידים שמנגנים בפסנתר באלבומים של הלהקה, כל חברי הלהקה יודעים לנגן בפסנתר, כיוון שאביהם, גרי קור, לימד אותם.
היסטוריה

הקורס נחשפו למוזיקה מגיל צעיר. ההשפעה הגדולה ביותר עליהם הייתה זו של הוריהם, גרי וג'ין קור. הם ניגנו בלדות ומנגינות עממיות בלהקות מקומיות, ואף יצרו להקה משלהם שנקראת "Sound Affair". ג'ין שרה וגרי ניגן בקלידים. מרבית השירים היו גרסאות כיסוי של שירי להקות מפורסמות יחד עם ילדיהם שהצטרפו אליהם למופעים.
כשהילדים התקרבו לשנות העשרה שלהם, החלו לעבוד על הרמוניות קוליות ותרגלו נגינה בכלים שונים בחדר השינה של ג'ים, בבית שכור בקרבת בית ההורים. ג'ים ניגן בגיטרה, אנדראה הייתה הסולנית, שרון וקרוליין ניגנו בקלידים. הלהקה השתמשה בצלילי תופים מוקלטים מהאורגן.
מרבית החזרות נערכו בביתו של ג'ים, בסטודיו שריהט בעזרת חפצים מהמטבח כדוגמת קרטוני ביצים וקופסאות של פירות. בשנתיים הראשונות של הלהקה, מרבית זמנה נוצל בניסיון למצוא סגנון מיוחד משלהם. הסגנון ההתחלתי היה פופ - רוק המשולב עם סינתסייזר. לאחר מכן נוספו כלי נגינה נוספים: שרון הוסיפה את הכינור, וקרוליין השתמשה בבוראן לשירים אינסטרומנטליים. לאחר מכן צורף ביל ואלאן על מנת להשיג את הצליל האירי - קלטי של פולק רוק.
הקורס נוצרו על מנת להיבחן לתפקיד בסרט הקומיטמנטס שיצא ב-1991. ג'ים, שרון וקרוליין קיבלו תפקידים קטנים כמוזיקאים, ואנדראה קיבלה תפקיד משמעותי יותר כ"שרון רביט", אחותו של גיבור הסרט. במהלך מבחן הבד לסרט, הבחין בהם מי שעתיד להפוך למנהלה של הלהקה, ג'ון יוז.
הצלחתם הראשונה באה לאחר הופעה בתוכנית הטלוויזיה The Late Late Show, שהונחתה על ידי גאי בירן. הלהקה ביצעה את הסינגל הראשון שלה "Runaway". הלהקה לא זכתה לפרסום רב מחוץ לאירלנד עד שנת 1994, כאשר השגריר האמריקאי באירלנד, ג'ין קנדי סמית', הזמין את הלהקה להופיע בגביע העולם לכדורגל בבוסטון לאחר שראה אותם מופיעים בדבלין. ההופעה הובילה אותם להיות מופע חימום של סלין דיון בסיבוב ההופעות העולמי שלה בשנת 1996. הלהקה האריכה את שהותה באמריקה בחיפוש אחר חוזה עם חברת תקליטים, ולבסוף חתמו עם Atlantic Records לתקופה של חמישה חודשים שבה הקליטו את אלבומם הראשון, Forgiven, Not Forgotten.
אלבום הבכורה זכה להצלחה רבה באוסטרליה, שוודיה, ספרד ואירלנד. לאחר מכן צבר פופולריות בבריטניה ובקנדה. ב-1997 הוציאה הלהקה את Talk on Corners, אלבום שהצליח במיוחד באירלנד ובבריטניה. שני האלבומים הללו זכו למעמד של אלבומי זהב בארצות הברית, ו-In Blue זכה למעמד של אלבום פלטינה על ידי ה-RIAA. ב-2004 הוציאו אלבום שהתמקד יותר בנגינה בגיטרה, בשם Borrowed Heaven.
לפי האגודה למוזיקה אירית מוקלטת, הקורס מכרו יותר מ-60 מיליון עותקים מאלבומיהם ברחבי העולם - המספר לא כולל סינגלים. בינואר 2006 וינואר 2007, טבלת הסינגלים האירית, וטבלת האלבומים של RTÉ הוציאו הצהרות הגורסות שהלהקה מכרה ברחבי העולם משהו קרוב יותר ל-90 מיליון אלבומים.
הקורס הקליטו את Canto Alla Vite עם ג'וש גרובן עבור אלבומו ושיתפו פעולה עם מוזיקאים נוספים לרבות רוד סטיוארט, אלחנדרו סאנז, רון ווד מהרולינג סטונז, שריל קרואו ב-C'mon C'mon, ובונו מ-U2. ב-2005 חזרה הלהקה עם Home, אלבום אירי מסורתי. רבים מהשירים לאלבום נלקחו מספר השירים של אמם המנוחה.
ללהקה הוענק אות החברות במסדר האימפריה הבריטית בשנת 2005 בזכות תרומתם של חבריה למוזיקה ולעבודות צדקה. עקב יריבות ישנה בין אירלנד לבריטניה, ניטש ויכוח לגבי המינוי.
ביולי 2005, הקורס הופיעו בפסטיבל לייב 8 באדינבורו, לצידו של בונו.
פגרה

בין השנים 2005–2015 היו הקורס בפגרה, כדי להתמקד במשפחות שלהם, ועל מנת לבדוק אפשרויות חדשות בקריירות שלהם. הם הודיעו פעמים רבות שהם לא יתפרקו. בריאיון בנובמבר 2006 אמרה אנדראה (ושוב בריאיון עם GMTV ב-2007) כי היא מצפה שהלהקה תחזור להופיע בעתיד.
אנדראה קור פתחה בקריירת משחק. הסרט האחרון שלה הוא Broken Thread, בו היא משחקת לצד לינוס רואצ'ה וסאפרון בארווס, שבכורתו הייתה בפסטיבל הסרטים בברלין. היא גם סיימה לעבוד על אלבום הסולו הראשון שלה יחד עם נלי הופר כמפיק ובונו כמפיק בפועל. האלבום נקרא Ten Feer High, ויצא ב-25 ביוני 2007.
בתחילת תקופת הפגרה, הוציאו אלבום שהוא אוסף להיטים שנקרא "Dreams: The Ultimate Corrs Collection". האלבום מכיל רמיקסים ושירים שלא נמצאו באלבומי קומפילציה קודמים שלהם.
האלבום עלה למקום ה-39 בטבלת האלבומים הבריטית, והיה במקום ה-5 ברשימה בספרד.
בשנת 2015 שבו הקורס מפגרה ארוכה של 10 שנים עם אלבום חדש בשם White Light זהו אלבומם השישי במספר, ג'ים אמר בריאיון למג'יק רדיו: "האלבום הזה הוא כנראה האלבום הטוב ביותר שאי פעם עשינו, אנחנו מאוד גאים בזה ומקווים שהמעריצים אוהבים את זה באותה מידה".
בשנת 2017 הוציאה הלהקה את אלבומם השביעי בשם Jupiter Calling קרוליין תיארה את תהליך ההקלטה כ "חוויה המשחררת ביותר שהייתה לנו באולפן".
דיסקוגרפיה > אלבומים

Forgiven, Not Forgotten ‏(26 בספטמבר 1995) תקליטי אטלנטיק/תקליטי 143/תקליטי לאוה #1 אירלנד, #1 אוסטרליה, #2 בריטניה (זהב), #4 ספרד, #131 ארצות הברית (השיג סטטוס זהב בבריטניה)
Talk On Corners ‏(28 באוקטובר 1997) תקליטי אטלנטיק/תקליטי 143/תקליטי לאוה #1 אירלנד, #1 בריטניה, #1 אוסטרליה, #3 ספרד, #72 ארצות הברית (השיג מצב פלטינום 11 פעמים בבריטניה)
In Blue‏ (12 בספטמבר 2000) תקליטי אטלנטיק/תקליטי 143/תקליטי לאוה #1 אירלנד, #1 בריטניה, #1 אוסטרליה, #1 ספרד, #21 ארצות הברית, #2 FR (השיג מצב פלטינום בבריטניה)
Borrowed Heaven‏ (31 במאי 2004) תקליטי אטלנטיק/תקליטי 143/תקליטי לאוה #1 אירלנד, #2 בריטניה, #2 ספרד, #4 אוסטרליה, #51 ארצות הברית (השיג סטטוס כסף בבריטניה)
Home‏ (26 בספטמבר 2005 – אירופה; 28 בספטמבר 2005 – יפן; 7 בפברואר 2006 –ארצות הברית) תקליטי אטלנטיק #1 אירלנד, #8 ספרד, #14 בריטניה, #5 צרפת (השיג סטטוס כסף בבריטניה)
White Light‏ (27 בנובמבר 2015 – אירופה) תקליטי איסט ווסט #10 אירלנד, #7 שווייץ, #11 בריטניה, #10 הונגריה,#11 גרמניה (השיג סטטוס זהב בבריטניה)
Jupiter Calling (10 בנובמבר 2017) תקליטי איסט ווסט #20 אירלנד, #4 ניו זילנד, #13 ספרד, #14 סקוטלנד, #15 בריטניה
דיסקוגרפיה > אלבומי אוסף

Best of The Corrs‏ (5 בנובמבר 2001) תקליטי אטלנטיק/תקליטי 143/תקליטי לאוה #6 בריטניה, #2 אוסטרליה
Dreams: The Ultimate Corrs Collection‏ (20 בנובמבר 2006) תקליטי אטלנטיק #43 בריטניה, #5 ספרד, #1 אירלנד
The Works‏ (25 בספטמבר 2007) תקליטי ריינו (זה אוסף של 3 דיסקים)
The Corrs - Original Album Series‏ (21 במרץ 2011) תקליטי אטלנטיק/תקליטי ריינו (זה אוסף של 5 אלבומים)
דיסקוגרפיה > אלבומי הופעות

The Corrs - Live‏ (1997) (יצא רק ביפן, מכר 250,000 עותקים)
The Corrs Unplugged‏ (12 בנובמבר 1999) תקליטי אטלנטיק/תקליטי 143/תקליטי לאוה (פלטינום בבריטניה)
VH1 Presents: The Corrs, Live In Dublin‏ (2002) (יצא רק בארצות הברית)
דיסקוגרפיה > סרטונים

The Corrs Live At The Royal Albert Hall‏ (live) (1998)
The Corrs: Live At Lansdowne Road‏ (live) (2000)
The Corrs: Live In London‏ (live) (2001)
Best Of The Corrs‏ (2002) אוסף של קליפים של הסינגלים שהקורס הוציאו.
All The Way Home: A History of The Corrs‏ (2005) מכיל קונצרטים של הקורס, סרטים דוקומנטריים ראיונות וסרטים.
פרסים

1993
פרסי CARA - הלהקה החדשה הטובה
1996
פרסי IRMA - הלהקה האירית החדשה הטובה
1997
Premios Amigo - האלבום הבינלאומי הטוב (Forgiven, Not Forgotten)
פרסים לאומיים של אירלנד - הלהקה האירית הטובה
1998
Premios Amigo - הלהקה הבינלאומית הטובה, האלבום הבינלאומי הטוב (Talk On Corners)
HMV Awards - פרסי HMV עולמיים
1999
Brit Awards - הלהקה הבינלאומית הטובה
פרסי המוזיקה העולמית - הלהקה האירית הנמכרת
Heineken-Hot Press Awards - ההופעה הטובה באירלנד על ידי להקה אירית (Landsdowne Road), הזמרת הטובה (אנדראה)
2000
Capital FM's London Awards - הלהקה הבינלאומית האהובה בלונדון
Singapore Radio Music Awards - להקת הפופ הטובה
My VH1 Music Awards - הסוד השמור ביותר
2001
NRJ Music Awards - הלהקה הבינלאומית הטובה
Capital FM's London Awards - Concert Capital Award
2002
HotPress פרסי מוזיקה אירית - פרסי התעשייה (ג'ון יוז), פרסי המוזיקאים רורי גלאגר (קרוליין), להקת הפופ הטובה
BMI פרסי (2001 פרס פופ)
2003
פרסי אייריש וורלד - להקת הפופ הבינלאומית הטובה
2004
פרסי ביג באז - פרס פפסי ללהקה האירית הטובה
2005
פרסי ביג באז - להקת הפופ האירית הטובה
פרסי אונדס - פרס חבר מושבעים מיוחד
הערות שוליים

↑  The Corrs: Biography, באתר MSN Music
↑  [hhttp://www.taoiseach.gov.ie/eng/News/Archives/2005/Taoiseach%27s_Press_Releases_2005/Award_of_Honorary_MBE_to_the_Corrs.html Award of Honorary MBE to the Corrs]
↑  Daniel Kilkelly,‏ No new material planned for The Corrs, באתר digital spy,‏ 25 במרץ 2006
↑  News and Events, באתר The Corrs Official Website
| --- | --- |
בקרת זהויות :  NLI: 987007406885605171  BIBSYS: 8035200  BnF: cb139863540 (data)  GND: 5564432-6  ISNI: 0000 0001 1956 5448  LCCN: no98073806  MusicBrainz: acf6c776-d0f6-4239-b5a2-a45a613ffa52  NKC: xx0016849  SUDOC: 052580679  VIAF: 312592689   WorldCat (עם VIAF): 312592689
הקוריה הרומאית

סמל הכס הקדוש
ארמון הקוריה בקריית הוותיקן
הקוריה הרומאית (בלטינית: Curia Romana) היא גוף המהווה את הרשות המבצעת של הכס הקדוש, הגוף העליון המנהל את העולם הקתולי. בראשו ניצב האפיפיור, והוא מורכב ממחלקות (הנקראות דיקסטריה, ביחיד: דיקסטריום Dikasterium), בראש כל אחת מהן פרפקט שהוא בדרך כלל במעלת קרדינל, המתמנה על ידי האפיפיור. משרדי הקוריה נמצאים בקריית הוותיקן, אך ניהול קריית הוותיקן עצמה איננו חלק ממטלות הקוריה הרומאית. מקור המילה במונח "קוריה" (מילולית: חצר) ששימש במובן מנהלי עליון בקיסרות הרומית. המונח "קוריה" מתייחס לוועד העליון של כל דיוקסיה, אך הקוריה הרומאית איננה הוועד המנהל של דיוקסיית העיר רומא.
היסטוריה של הקוריה הרומאית

בסיסה של הקוריה נמצא ב"קנצלריה של מדינת האפיפיור", חבר הכמרים "של הקפלה של האפיפיור" שהיוו את הבסיס הפוליטי של ממלכת מדינת האפיפיור. הקנצלריה עוצבה בסוף המאה ה-12 ובראשית המאה ה-13, בעיקר בימי האפיפיורים אינוקנטיוס השלישי ואינוקנטיוס הרביעי. ב-1199 קבע האפיפיור אינוקנטיוס השלישי מס מעשר חד פעמי מכל נתיני מדינת האפיפיור עבור מימון מסע הצלב הרביעי. גביית המעשר המשיכה גם לאחר מכן והוא הפך למס קבע למימון המנגנון הפוליטי של חצר האפיפיור.
גיבוש התפקידים והמחלקות השונות התמשך לאורך הדורות וקיבל צורה קבועה במאה ה-16.
היסטוריה של הקוריה הרומאית > הרפורמה בקוריה הרומאית

בשנת 1969, בעקבות ועידת הוותיקן השנייה פרסם האפיפיור פאולוס השישי את הבולה Pontificalis Domus‏, שתפקידה לארגן מחדש את התפקידים והמשרות של הקוריה, להפוך אותה לגוף מתפקד באופן יעיל מול אתגרי החיים המודרניים באמצעות ביטול משרות רבות ששימשו כתארי-כבוד בהם נשאו באופן מסורתי נציגים ממשפחות רומא העשירות ומינוי מועצות אפיפיוריות לטיפול בנושאים שונים כגון הכוונה דתית וקשר עם מאמינים ובני דתות אחרות. בנוסף למחלקות ולתפקידים מלאי-תוכן, נמצאו בין התארים והמשרות בקוריה גם תפקידים שהם התואר בלבד ("טיטולריים"), זכר לתקופה בה מדינת האפיפיור הייתה מדינה ריאלית למשל מרשל הכנסייה הרומית, שומר הוורד המוזהב ועוד. התפקיד היחיד שלא בוטל הוא תפקיד נסיך מדינת האפיפיור (Principe assistente al Soglio pontificio), תפקיד בו מכהנים בכל עת זוג נסיכים משתי משפחות אצולה רומאיות שונות המתמנים על ידי הקוריה הרומאית.
ב-1988 פרסם יוחנן פאולוס השני את הפרק בחוקת הוותיקן הקרוי Pastor Bonus ("הרועה הטוב"), הכולל הגדרת מבנה ותפקיד למחלקות השונות.
הדיקסטריה - מחלקות הקוריה > מזכירות המדינה

מזכירות המדינה אחראית על ההתנהלות הפוליטית ועל יחסי החוץ של הכס הקדוש. זו היא המחלקה הוותיקה ביותר של הקוריה (נוסדה ב-1551) ובראשה ניצב הקרדינל מזכיר המדינה (Cardinalis Secretarius Status), אינוקנטיוס העשירי קבע ב-1644 שמזכיר המדינה יהיה תמיד קרדינל.